Diari Oficial de la Generalitat Valenciana


Sumari del DOGV 8131, del 20-09-2017 (2017/7939)

RESOLUCIÓ d'1 de setembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 81/16-AIA Quart de Poblet.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8131

Data del DOGV
:   20-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7939


Data del document
:   01-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ d'1 de setembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 81/16-AIA Quart de Poblet. [2017/7939]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
Publicar en el Diari Oficial de la Generalitat Valenciana la resolució complementària corresponent a l'expedient 81/16-AIA Quart de Poblet.  
  
«Resolució de modificació de la declaració d'impacte ambiental 81-2016-AIA.  
Expedient: 85-9650-IEP-R-Y.  
Títol: Centre de recepció i descontaminació de vehicles al final de la seua vida útil.  
Promotor: Hermanos Fandos Perea, SL.  
Autoritat substantiva: Ajuntament de Quart de Poblet.  
Localització: c/ Teresa de Calcuta, 25 i 29, Quart de Poblet (València).  
1. Vist l'expedient d'avaluació ambiental 81-2016-AIA relatiu al projecte d'activitat de «Centre de recepció i descontaminació de vehicles al final de la seua vida útil» siti al carrer General Lobo Montero, 25 i 29, en el terme municipal de Quart de Poblet (València) el promotor del qual és Hermanos Fandos Perea, SL, sobre el qual es va emetre declaració d'impacte ambiental ordinària (DIA) favorable amb condicionants en data 31 de gener de 2017, publicada en el DOGV número 8003 de 20 de març de 2017.  
2. En la seua elaboració va ser determinant l'informe urbanístic municipal, remés per l'Ajuntament de Quart de Poblet el 24 de novembre de 2016, que indicava: «d'acord amb els termes de l'article 21 del text refós de la Llei de sòl i rehabilitació urbana (d'ara en avant, TRLSRU'15), aprovat per Reial decret legislatiu 7/2015, de 30 d'octubre (BOE 31.10.2015), el sòl es troba en la situació de sòl rural2», la referència a peu de pàgina del qual indicava «Al meu entendre, no es compleix cap de les condicions que determina l'article 21.3 del TRLSRU'15 per a ser considerat sòl urbanitzat».  
3. A causa d'aquesta situació inusual, en la valoració de les condicions ambientals de la DIA 81-2016-AIA s'estimava: «L'EIA no indica el punt d'abocament de les aigües industrials una vegada han sigut tractades. Ja que no hi ha xarxa de clavegueram pública, haurà d'indicar el punt d'abocament i disposar de la corresponent autorització de la Confederació Hidrogràfica del Xúquer».  
I, com a conseqüència, es va establir el condicionant número 10, determinant el següent:  
«El promotor disposarà de la corresponent autorització de la Confederació Hidrogràfica del Xúquer per al punt d'abocament de les aigües arreplegades en les cobertes i en la campa, una vegada hagen sigut tractades, i ajustaran les instal·lacions i els paràmetres de qualitat de l'aigua d'abocament a aquesta autorització. Si cal, s'aplicaran els tractaments previs pertinents per a complir amb els límits que s'hi establisquen».  
  
4. El 20 d'abril de 2017 es va rebre ofici de la Confederació Hidrogràfica del Xúquer en què traslladava a aquest servei còpia del requeriment realitzat a l'Ajuntament de Quart de Poblet en el qual es feia referència als aspectes de la DIA 81-2016-AIA que es mencionen en l'apartat 3 d'aquesta resolució, al mateix temps que s'advertia el següent: «es recorda que no s'emetrà autorització d'abocament per part d'aquesta Confederació Hidrogràfica del Xúquer a un particular en sòl urbà».  
5. Aquest fet determina que, fins que no entre en funcionament la xarxa de clavegueram del polígon, el promotor es farà càrrec de la totalitat d'aigües residuals generades per l'activitat, incloses les pluvials arreplegades en la campa, per mitjà de la seua acumulació en depòsit estanc i buidatge periòdic, gestionat per empresa autoritzada. El programa de vigilància ambiental inclourà la vigilància i control de les accions que garantisquen el funcionament adequat en funció del règim de pluges.  
6. El 5 de juny de 2017 la tècnica redactora del projecte va remetre, per correu electrònic, còpia del requeriment que l'ajuntament havia cursat al promotor en data 10 de maig de 2017. Després de la seua lectura es ratifiquen les consideracions que s'han previst en els apartats 4 i 5 d'aquesta resolució 762-4143-MLM-H9 i es dedueix que l'emplaçament de l'activitat ha canviat de nom: de General Lobo Montero, 25 i 29, passa a denominar-se carrer Teresa de Calcuta, 25 i 29.  
7. La Llei 21/2013 d'avaluació ambiental, article 44, estableix que les condicions de la declaració d'impacte ambiental podran modificar-se «Quan la declaració d'impacte ambiental establisca condicions el compliment de les quals es faça impossible (...)».  
El procediment de modificació de les condicions de la declaració d'impacte ambiental de l'activitat podrà iniciar-se d'ofici per iniciativa del mateix òrgan ambiental.  
Per tot això, fent ús de les facultats que tinc legalment atribuïdes, resolc:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de «Centre de recepció i descontaminació de vehicles al final de la seua vida útil» el del qual titular és Hermanos Fandos Perea, SL, ubicada en el carrer Teresa de Calcuta (abans General Lobo Montero), 25 i 29, de Quart de Poblet (València) sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com els condicionants establits a continuació:  
  
1. Es reitera la vigència dels condicionants 1, 2, 3, 4, 5, 6, 7, 8, 9, 11, 13, 14 i 15 establits en la declaració d'impacte ambiental emesa en data 31 de gener de 2017 per a l'expedient 81-2016-AIA.  
2. El condicionant 10 de la DIA 81-2016-AIA se substituirà per: «Fins que no entre en funcionament la xarxa de clavegueram del polígon, el promotor es farà càrrec de la totalitat d'aigües residuals generades per l'activitat, incloses les pluvials arreplegades en la campa, per mitjà de la seua acumulació en depòsit estanc i buidatge periòdic gestionat per empresa autoritzada per a la gestió d'aquest tipus d'aigües residuals».  
3. El condicionant 12 de la DIA 81-2016-AIA se substituirà per: «El pla de vigilància haurà de preveure el manteniment i neteja del decantador i separador d'hidrocarburs que depura les pluvials i el buidatge periòdic dels depòsits estancs encarregats d'arreplegar aquestes aigües residuals, de manera que possibiliten un funcionament adequat al règim de pluges.»  
  
Segon  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 23 de juny de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 1 de setembre de 2017.- El director general de Medi Natural i d'Avaluació Ambiental: Antoni Marzo i Pastor.